Kunnskapssamling

En kunnskapssamling (engelsk: body of knowledge), eksempelvis en kunnskapsbok, er en samling av konsepter, begreper og aktiviteter som utgjør et profesjonelt domene som definert av en relevant faglig autoritet som akademia, et fagmiljø eller en faglig interesseorganisation. Det er en representasjon av kunnskap laget av en kunnskapsorganisasjon. Det finnes flere definisjoner på en kunnskapssamling, som for eksempel:

 I en artikkel fra 2005 gjengir Tuncer I. Ören at en kunnskapssamling kan defineres som: " (1) Strukturert kunnskap som brukes av medlemmer av en disiplin for å veilede deres praksis eller arbeid" eller "(2) En samling av kunnskap innen et bestemt område som en person forventes å ha mestret for å bli vurdert eller sertifisert som utøver." Videre gjengir Ören fra en 2004 -artikkel av W. Waite's det pragmatiske synspunktet om at "en kunnskapssamling er et springbrett for å forene et samfunn".
 En annen definisjon er at kunnskapssamling er den systematiske samlingen av aktiviteter og resultater når det gjelder verdier, konstruksjoner, modeller, prinsipper og instansieringer som oppstår fra kontinuerlig oppdagelses- og valideringsarbeid gjort av medlemmer av et yrke, og muliggjør selvrefleksjon, vekst og reproduksjon (Romme 2016).
 En tredje definisjon er at kunnskapssamling er mengden med aksepterte og avtalte standarder og nomenklaturer knyttet til et fagfelt eller yrke (Institute for Operations Research and the Management Sciences, 2009).
 En fjerde definisjon er at kunnskapssamling er en mengde av kunnskap innenfor et yrke eller fagområde som man er enige om at både er viktig og allment kjent (Oliver 2012).

En kunnskapssamling er den aksepterte ontologien for et bestemt domene. En kunnskapssamling er mer enn bare en samling av begreper, og kan inneholde en profesjonell leseliste, et bibliotek, et nettsted eller en samling nettsteder, en beskrivelse av profesjonelle funksjoner, eller til og med en samling av informasjon.

Et praksislandskap refererer til en rekke relaterte praksisfellesskap som arbeider med en kunnskapssamling. Deltakelse i et landskap innebærer at medlemmene av fellesskapene utvikler kompetanse innenfor deres interesseområder og holder seg oppdatert med kunnskap som er relevant for landskapet.

Eksempler 
Følgende er eksempler på kunnskapssamlinger publisert av profesjonelle organisasjoner:

 Business Process Management Common Body of Knowledge (BPMCBOK) fra Association of Business Process Management Professionals International (ABPMP)
 Business Analysis Body of Knowledge (BABOK) fra International Institute of Business Analysis (IIBA)
 Business Architecture Body of Knowledge (BIZBOK) fra Business Architecture Guild
 Business Relationship Management Body of Knowledge (BRMBOK) fra Business Relationship Management Institute
 Canadian IT Body of Knowledge (CITBOK) fra Canadian Information Processing Society
 Civil Engineering Body of Knowledge for profesjonelle internasjonalt innen informasjonssikkerhet
 Data Management Body of Knowledge (DMBOK) for profesjonelle innen databehandling, utgitt av DAMA International
 Enterprise Architecture Body of Knowledge (EABOK) forvirksomhetsarkitektur
 Geographic Information Science and Technology Body of Knowledge (GISTBoK) for geofag
 Industrial Engineering Body of Knowledge (IEBOK) for 
 profesjonelle innen industriell økonomi
 Project Management Body of Knowledge (PMBOK Guide) for prosjektledelse, utgitt av Project Management Institute (PMI)
 Product Management Body of Knowledge (ProdBOK Guide) for produkthåndtering, utgitt av Association of International Product Marketing & Management (AIPMM)
 Scrum Body of Knowledge (SBoK) for smidig utvikling og smidig ledelse
 Software Engineering Kroppen Av Kunnskap (SVEBOK) - for yrket av software engineering
 Software Engineering Body of Knowledge (SWEBOK) for profesjonelle innen programvareutvikling
 Systems Engineering Body of Knowledge (SEBOK) for profesjonelle innen systemteknikk

Se også 
 Pensum
 Praksislandskap

Referanser 

Kunnskap
Epistemologi